हादोरसानि दाब दाब जायगायाव नोगोरारि सोदांनाय बिलनि हेंथायै गोख्रों सोमावसारनाय हाबाफारि दिन्थिफुंनाय बादि राज्योनि राजथावनि नोगोरमा गुवाहाटीयावबो गोख्रों खुद्रिसारनाय दिन्थिफुंङो। राज्योनि सोलोंथाइ बिफाननि मन्थ्रि (State Education Minister) सिद्धार्थ भट्टाचार्य बिथांआ बन्द' मददगिरि (Bandh Supporter) फोरनि हेंथा खालामनायाव सइमाइल दालांनिफ्राय थांफिन्नो गोनां जाबाय। थिग बिदिनो राज्योनि बि जे पि दोलोनि दैदेनगिरि मोना बन्द मददगिरिजों हालाय हाफाय थासारिजों गावखौनो गाव मुगा मुगि जानांनो गोनां जादों। गुवाहाटी ल'क सभा संसदारि बियाबनि एम पि (Member of Parliament, Gauhati HPC) कुइन उजा बिथांनि न'आवबो बन्द' मददगिरिफोरा बेंथेनानै गोख्रों सोमावसारनाय दिन्थिफुंनायजों सोरबा सोरबाया अर फोजोंनानै आबुङै ग' बेक , मुर्दाबाद स्ल'गान होयो।